cyanic-selkie/wikianc huggingface dataset:
627
Die jaar 627 was 'n gewone jaar wat volgens die Gregoriaanse kalender op 'n Maandag begin het. Dit was die 27ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Tacitus
In sy ander werke bespreek Tacitus redenaarskuns (in dialoogformaat in Dialogus de oratoribus), Germania (in De origine et situ Germanorum), en verskaf biografiese aantekeninge omtrent sy skoonpa Agricola, hoofsaaklik betreffende sy Britanniese kampanje (De vita et moribus Iulii Agricolae).
Anton van Wilderode
Lewe
Coupé is op 28 Junie 1918 in Moerbeke-Waas gebore. Hy word op 21 Mei 1944 as priester georden in die bisdom Gent. Hy studeer klassieke filologie aan die Katolieke Universiteit Leuven. Van 1946 tot sy aftrede in 1982 werk hy as onderwyser in Sint-Niklaas by die St. Josef kweekskool. Onder sy leerlinge was Paul Snoek en Tom Lanoye.
Tacitus
Die Geskiednisse
In 'n vroeë hoofstuk van die Agricola, meld Tacitus dat hy die bewindstermyne van Domitianus, Nerva en Trajanus wil bespreek. In die Geskiednisse het die fokus verander; Tacitus noem dat hy die eras van Nerva en Trajanus op 'n latere tydstip sal aanspreek. Instede sal hy die periode vanaf die burgeroorloë in die jaar van die vier keisers behandel en eindig met die despotisme van die Flawiese familie. Slegs die eerste vier boeke en ses en twintig hoofstukke van die vyfde boek het oorleef, wat die jaar 69 en die eerste deel van die jaar 70 behandel. Die volle geskrif het vermoedelik 'n verslag gebied tot en met die dood van Domitianus op 18 September, 96. Die vyfde boek bevat – as 'n prelude tot die verslag van Titus se onderdrukking van die Groot Joodse opstand – 'n kort etnografiese opname van die antieke Jode wat 'n besonder waardevolle rekord bied van 'n geleerde Romein se opvattings jeens die Jode.
Die bronne van Tacitus
Tacitus het die amptelike bronne van die Romeinse staat benut: die acta senatus (die notules van die senaatsittings) en die acta diurna populi Romani ('n versameling senaatswette en nuus van die hof en hoofstad). Hy het versamelings van keiserlike toesprake nagegaan, soos dié van Tiberius en Claudius. Oor die algemeen was Tacitus 'n nougesette historikus wat sy geskiedkundige ondersoeke met omsigtigheid benader het. Die onakkuraathede van mindere belang in die Annale kan te wyte wees aan Tacitus se oorlye voor voltooiing (en gevolglik proeflesing) daarvan. Hy het 'n verskeidenheid historiese en letterkundige bronne geraadpleeg; hy het hulle vrylik aangewend en bronne van uiteenlopende oortuigings ingesluit.
Heintje Simons
Suid-Afrikaanse sukses
Op die ouderdom van 20 neem Simons in Afrikaans op. Sy enkelspeler, "Jou Hart Is Weer Myne" styg in 1975 tot die nommer 4 posisie op die Suid-Afrikaanse treffersparade. Dit was so gewild dat hy 'n toer in die middel 1970's na Suid-Afrika onderneem het.
Gereformeerde kerk Otjiwarongo
duimnael|regs|250px|Otjiwarongo se Gereformeerde kerk is ingewy op [[28 Junie 1958.]]
duimnael|regs|170px|Ds. Jan van der Walt, die predikant sedert 2015.
A Portrait of the Artist as a Young Man
Skryf van die werk
Stephen Hero is geskryf vanuit die oogpunt van 'n alwetende derdepersoons-perspektief, maar in Portrait maak Joyce gebruik van die vrye indirekte rede, 'n verandering wat die verskuiwing van die diskursiewe sentrum van bewussyn stewig op Stephen plaas. Persone en gebeure word vanuit sy oogpunt vertel. Karakters en plekke word nie meer genoem nie bloot net omdat die jong Joyce dit geken het nie. Opvallende besonderhede word noukeurig gekies en gepas in die estetiese patroon van die roman.
Verwerkings
'n Filmverwerking deur Judith Rascoe wat deur Joseph Strick geregisseer is is in 1977 vrygestel. Bosco Hogan vertolk die rol van Stephen Dedalus en TP McKenna die rol van Simon Dedalus. John Gielgud speel die rol van vader Arnall, die priester wie se lang preek oor die hel die jong tiener Stephen skrikmaak.
Gereformeerde kerk Otjiwarongo
Geskiedenis
Nadat ds. Van der Walt in 1958 'n beroep na Krugersdorp-Wes aangeneem het, is 'n nuwe predikant, ds. E.W. Meyer, 'n seun wat op Gobabis grootgeword het en die seun van wyle Ernst Meyer, Suid-Afrika se konsul in Angola, beroep en in Maart 1959 hier bevestig. Daar het letterlik sewe maer jare vir die gemeente aangebreek omdat dit finansieel moeilik gegaan het, al was die gemeente met byvoorbeeld 98 belydende en 104 dooplidmate in 1959 heelwat groter as in 2014, en die leraar se gesin ook nog deur siekte geteister is. Op 12 Junie 1965 het ds. Meyer 'n beroep na Suid-Afrika aangeneem.
Prop. P.J.L. du Plessis is intussen beroep en hy het op 26 Februarie 1966 diens aanvaar met standplaas Grootfontein. Hy het egter in 1970 'n beroep na Kuruman aanvaar. Ds. J.J. Venter was die nuwe leraar vanaf 1972. Nou het die lidmaattal vinnig aangegroei en in 1972 kon selfs 'n orrel aangekoop word. Die kombinasie met ander dorpe is in 1975 opgesê en met groot geloof en vertroue het die gemeente selfstandig voortgegaan. Nadat ds. Venter 'n beroep in 1976 na Vryheid aanvaar het, is daar nie minder nie as 10 beroepe uitgebring, maar 'n opvolger kon nie maklik verkry word nie. Vir die tweede keer het ds. C.J.J. Putter van Outjo as konsulent waargeneem en die gemeente se sewentiende beroep is met welslae bekroon toe ds. D.H.P. Wijnbeek op 16 April 1977 bevestig is. Die gemeente het toe bestaan uit Otjiwarongo met 'n wyk op Okakarara.
Jos Vandeloo
Josephus Albertus "Jos" Vandeloo (5 September 1925 - 5 Oktober 2015) was 'n Vlaamse skrywer en digter.
Veroudering
thumb|260px|'n Ouma en haar kleinkind tydens [[Nouruz in Koerdistan, Iran.]]
Veroudering teenoor onsterflikheid
Mense en lede van ander spesies, veral diere, verouder en gaan dood. Swamme kan ook verouder. In teenstelling daarmee kan baie spesies as moontlik onsterflik beskou word: Bakterieë verdeel byvoorbeeld om dogterselle te produseer, aarbeiplante groei lopers om klone van hulleself te skep en diere in die genus Hydra het 'n herlewingsvermoë wat voorkom dat hulle van ouderdom doodgaan.
Tekens
Veroudering is die grootste risikofaktor vir siektes. Van die rofweg 150 000 mense wat jaarliks wêreldwyd sterf, sterf omtrent twee derdes (100 000 mense per dag) aan ouderdomsverwante siektes. In nywerheidslande is die persentasie hoër, tot 90%.
Mediese ingryping
In 2023 het navorsers by die Sinclair-laboratorium van die Harvard Mediese Skool ou muise verjong deur hulle DNS met geenterapie te herstel. Die muise se selle het die gene in vorme van proteïen omgesit en so is aspekte van veroudering uitgewis.
Gereformeerde kerk Gobabis
duimnael|links|320px|Die Gereformeerde kerk Gobabis, ontwerp deur [[Gerard Moerdyk, wat ook verantwoordelik was vir onder meer die ontwerp van die Voortrekkermonument.]]
duimnael|regs|230px|Ds. [[Jacs van Rooyen (regs agter), leraar van 1950 tot 1957, by sy seun, ds. J.A. van Rooy (links agter), en vader, ds. Koos van Rooy (voor).]]
duimnael|regs|160px|Ds. F.J. Labuschagne, leraar van 1958 tot 1966.
Bosluis
'n Bosluis se byt is meestal nie pynlik nie, trouens, mens voel dit gewoonlik glad nie en sal slegs bewus wees van 'n bosluis wanneer dit op die vel raakgesien word. Verskeie soogdiere, reptiele en voëls is dikwels die teiken van bosluise.
Gereformeerde kerk Gobabis
Stigting
Op Vrydag 6 Junie 1930 het al die kerkraadslede uit Angola byeengekom om sake te reël vir die stigting van ’n nuwe gemeente, wat toe goedgekeur is. Daar was ’n emosionele oomblik toe die laaste notule van die Gereformeerde kerk Humpata, wat in 1928 moes ontbind juis weens die Afrikaners se repatriasie, voorgelees, goedgekeur en onderteken is. Die vergadering het die verkryging van grond bespreek en die Humpata-kerkraad sou voorlopig onveranderd bly tot ’n nuwe kerkraad verkies kon word. Ook het die gemeente besluit om ’n brief aan die Gereformeerde kerk Ghanzi in Betsjoeanaland te rig omdat Gobabis vir hulle die naaste Gereformeerde kerk was.
Kerkbou
Bouwerk het in April 1949 begin en op 29 Julie 1950 is die hoeksteen gelê. ’n Lidmaat, Sannie Jansen van Vuuren, het ’n bottel met dokumente onder die hoeksteen geplaas. Op 25 Augustus 1952 het die gemeente dié kerk in gebruik geneem waarna hulle reeds sedert 1930 uitgesien het. Oudl. H.F. Potgieter het die deur oopgesluit, oudl. H.P. du Plessis het die Statebybel en oudl. M. van der Merwe die Psalmboek op die kansel geplaas.
Gesinsdag
In die Oosters-Ortodokse Kerk
Die Siries-Ortodokse Kerk herdenk op Paasmaandag al die siele van dié wat gedurende die vorige jaar oorlede is.
In Westerse lande
Vroeër het die feestlikhede ná Paasfees 'n week van sekulêre vieringe ingesluit, maar gedurende die 19de eeu is dit in die meeste lande na net een dag verminder. Van die tradisionele gebeurtenisse sluit in eierrol en, veral in Rooms-Katolieke lande, die besprinkeling van ander mense met water, wat tradisioneel die dag voorheen tydens die Heilige Mis op Paassondag met heilige water geseën en tuis toe geneem is om die huis en kos te seën.
Datums
Die datum van Gesinsdag word, nes baie ander feeste en herdenkings van die liturgiese jaar, volgens die Paasfeesdatum bereken. Vervolgens word Gesinsdag op die dag ná Paassondag gehou. Die vroegste moontlike datum volgens die Gregoriaanse kalender is 23 Maart en die laaste moontlike is 26 April. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.
Judy Canova
Judy Canova (20 November 1913 – 5 Augustus 1983) was 'n Amerikaanse aktrise. Sy was bekend vir haar rolle in die rolprente Scatterbrain (1940), True to the Army (1942), Sleepy Lagoon (1943), en Louisiana Hayride (1944).
Crella linguifera
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1890 deur Topsent.
Crella mammillata
Crella mammillata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rita Rudner
Rita Rudner (gebore 17 September 1953) is 'n Amerikaanse aktrise en skryfster. Sy is bekend vir haar rolle in die rolprente Gleaming the Cube (1989), Peter's Friends (1992), en Love Hurts (2009), en in die televisiereeks Tales from the Crypt (1989).
John Cabot
Lewensloop
In ongeveer 1482 trou Cabot met 'n jong vrou genaamd Mattea (vroulike vorm van Matthew) Hulle het drie seuns gehad, wat almal saam met hul pa gevaar het. Teen die tyd was hy 'n handelaar wat wyd gereis het. In ongeveer 1490 trek hy en sy familie na die hawe van Bristol in Engeland.
Nova
Die sogenaamde verbode lyne (onwaarskynlike lyne), wat 'n aanduiding is dat die lig van 'n uiters dun gaswolk afkomstig is, is dikwels sigbaar. Die afstand tussen ŉ nova en die aarde kan geskat word uit die skynbare grootte van die omringende gaswolke en die snelheid waarmee hulle uitmekaarskiet. Hierdie snelheid kan met behulp van die dopplerverskuiwing van die spektrum bereken word. Daar verskyn jaarliks 20 tot 50 novas in die Melkwegstelsel, maar daar is selde meer as een elke 3 jaar wat met die blote oog gesien kan word.
Kanker
Kanker is die versamelnaam vir 'n groot aantal siektes wat gekenmerk word deur die onbeheerde groei van selle. Die siektes gaan in byna alle gevalle gepaard met die vorming van gewasse.
Ontstaan
Reeds jare lank word die oorsprong van kanker intensief bestudeer en baie belangrike bevindings is gemaak. Tog bly die mens se werklike begrip van die ontstaansproses van die siekte nog baie gebrekkig Die gebruik wat verskeie lande vandag het om kankergevalle op groot skaal te registreer, is van groot belang vir kankernavorsing. Hieruit is baie gegewens oor die gedrag en verloop van kanker verkry. Die verspreiding van die siekte het byvoorbeeld duidelike geografiese verskille.
Kankerverwekkende stowwe
Die fungus Aspergillus flavus, wat op bepaalde plante, byvoorbeeld grondboontjies, groei, skei 'n stof (aflatoksien) af wat by diere lewerkanker veroorsaak. In sekere gebiede van Afrika waar 'n groot deel van die voedsel met fungi besmet is, is lewerkanker by die mense 'n algemene verskynsel. Navorsers vermoed ook dat slukderm- en maagkanker, wat baie in die Verre Ooste voorkom, verband hou met die voeding. Dit is verder duidelik dat die toename in nywerheidsontwikkeling en veral lugbesoedeling 'n bedreiging vir 'n steeds toenemende aantal mense sal word.
Immunologie
Die blokkerende faktor in die serum bestaan waarskynlik uit 'n kompleks van antigene en teenliggame wat die gewasselle bedek en voorkom dat die K-limfosiet met hulle in aanraking kom. Daarbenewens het navorsers 'n remmende serumfaktor ontdek wat direk op die limfosiet inwerk en dit uitskakel.
Terapie
Behandeling met hormone word veral toegepas in die geval van prostaat- en borskanker, waarvan sommige hormoonreseptors besit. Vroulike hormone rem die groei en metastase van prostaatkanker. Hormoonbehandeling kan jare lank doeltreffend wees. Borskanker in 'n gevorderde stadium kan met redelike welslae met manlike hormone, of in die geval van ouer vroue met vroulike hormone, behandel word. 'n Verandering in die hormonale ewewig kan ook bewerkstellig word deur die verwydering van die eierstokke (wat die grootste hoeveelheid van die vroulike hormone vervaardig).
Met die immuunbewakingsteorie as grondslag word pogings aangewend om gewasse te onderdruk of om hulle vorming te voorkom deur prikkeling van die beskermingsmeganisme van die liggaam. Hierdie immuunstimulasie is in diere-eksperimente baie geslaag in die geval van kleiner gewasse. By die mens is hierdie terapie nog in die eksperimentele stadium. Navorsers verwag dat sulke behandeling direk na chirurgie, bestraling of chemoterapie, wanneer daar waarskynlik slegs 'n paar gewasselle in die liggaam aanwesig is, baie suksesvol kan wees.
Een moontlike behandeling is die nie-spesifieke immuunstimulasie deur stowwe soos BCG-entstof (teringentstof) en dinitrochloorbenseen (DNCB), 'n chemiese stof wat veral die sellulêre immuniteit stimuleer. Hierdeur word die makrofage (opruimselle) en K-selle blykbaar gestimuleer. Spesifieke immuunstimulasie, wat daarop gemik is om beskerming teen die gewasselle te stimuleer, is in proefdiere en in 'n paar goed gekontroleerde menslike gevalle toegepas deur die inspuiting van 'n klein aantal gewasselle wat gewoonlik eers bestraal is.
Nadine Blom
Sy het reeds op 12 voorblaaie gepryk en in meer as 28 publikasies wat insluit Sarie, Finesse, Baba & Kleuter, Volksblad, Vrouekeur, Intiem, Rooi Rose, Lig, Leef, Beeld, Rapport, Die Burger, Huisgenoot, Woman in Home ens.
Kathryn Card
Kathryn Card (4 Oktober 1892 – 1 Maart 1964) was 'n Amerikaanse aktrise. Sy was bekend vir haar rolle in die rolprente Undercurrent (1946) en Born to Kill (1947), en in die televisiereekse I Love Lucy (1951) en Trackdown (1957).
Witonderbos
Die witonderbos (Trichocladus ellipticus) is 'n klouterplant of klein boom. In Engels staan dit as die White witch-hazel bekend.
Beskrywing
Vrugte: Klein, sag, amper sferiese 5x6 cm kapsules wat verdeel in twee kleppe, wat elkeen in homself verdeel. Vrugte word tussen Desember en Februarie gedra.
Crella pyrula
Crella pyrula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lily-Rose Depp
Lily-Rose Depp (gebore 27 Mei 1999) is 'n Amerikaanse aktrise. Sy is bekend vir haar rolle in die rolprente Tusk (2014), The Dancer (2016), Yoga Hosers (2016), en Moose Jaws.
Jan Daniël Stulting
Ds. Jan Daniël Stulting (Brandfort, 16 Junie 1906 – Ladismith, Kaap, 18 Januarie 1971) was 'n leraar in die Nederduitse Gereformeerde Kerk.
Los Monjeseilande
Die eilande bestaan ​​uit rotse stygende steil uit die see, sonder enige strande of natuurlike landing. Die Venezolaanse vloot handhaaf 'n basis op El Sur, waar dit gebou' n pier. Die eilande het geen natuurlike hulpbronne en moet voorsien moet word vanaf die vasteland. Vissery is die vernaamste aktiwiteit rondom die eilande, gewoonlik deur die maak van vissersbote die kort rit van die Paraguaná Skiereiland in Venezuela.
Osoog-tarpon
Die osoog-tarpon (Megalops cyprinoides) is 'n vis wat slegs aan die ooskus van Suid-Afrika en Mosambiek voorkom en is seldsaam suid van KwaZulu-Natal. In Engels staan die vis bekend as die Oxeye tarpon.
Niihau
Huidig
Niʻihau word tans deur Bruce en Keith Robinson bestuur.
Milwaukee
Etimologie
Milwaukee se naam is afgelei van die Indiaanse woorde Millioke en Mahn-a-waukee Seepe, wat letterlik "Die Goeie Land" of "Vergaderplek by die Water" beteken. 'n Ander vertaling is "Verruklike of Aangename Landerye". Die eerste ontdekkers het verskillende name aan die Milwaukee-rivier en sy omgewing gegee, soos Melleorki, Milwacky, Mahn-a-waukie, Milwarck en Milwaucki. Baie jare lank het die skryfwyse Milwaukie oorheers, totdat 'n plaaslike dagblad die spelling in die 1830's verander het na Milwaukee. Hierdie skryfwyse het uiteindelik ingeburger geraak.
Geografie en klimaat
As gevolg van die stad se ligging naby die Michiganmeer ervaar Milwaukee die sogenaamde "meer-effek" – teen die middel van die namiddag vorm daar dikwels 'n konveksie-lugstroming oor die gebiede langs die meer, wat gevolglik tot laer temperature in die somer en hoër temperature in die winter lei. Die meer-effek lei ook daartoe dat Milwaukee hoër sneeuvalle kry as sy omgewing en deur 'n vogtiger klimaat gekenmerk word – aangevoelde temperature in die somer is gevolglik hoër.
1800 tot 1849
Teen die middel van die 19de eeu het Milwaukee die bynaam Cream City gekry – afgelei van die groot hoeveelhede roomkleurige bakstene wat uit die Menomoneeriviervallei gekom het en in die plaaslike boubedryf gebruik is. Milwaukee het op die hoogtepunt van dié bedryf meer as 15 miljoen bakstene per jaar opgelewer, waarvan 'n derde na bestemmings buite die deelstaat uitgevoer is.
Ekonomie
Milwaukee en sy voorstede huisves die hoofkwartiere van dertien Fortune 1000-ondernemings, waaronder Johnson Controls, Northwestern Mutual, Manpower Inc., Kohl's, Harley-Davidson, Rockwell Automation, Fiserv, Marshall & Ilsley Corp., Wisconsin Energy, Briggs & Stratton, Joy Global, A.O. Smith en MGIC Investments.
Daarnaas het ook Midwest Airlines, Koss Corporation en Master Lock hulle hoofkwartiere in Milwaukee. Die stad is eweneens 'n belangrike finansiële sentrum en huisves 'n aantal groot uitgewerye en drukkerye, insluitende Quad/Graphics.
Brouerybedryf
Milwaukee het vroeër met die wêreld se vier grootste brouerye gespog (Schlitz, Blatz, Pabst en Miller) en was ook die grootste bierprodusent ter wêreld. Die stad het hierdie posisie intussen kwytgeraak en net een van die vier brouerye het oorgebly – Miller Brewing Company, wat tans nog 1 700 werkers in diens het en die tweede grootste brouery in die land is.
Bloureus
Eienskappe
Hulle radiusse is net omtrent vyf tot tien keer dié van die Son (5-10 rson). Daarteenoor het rooireuse radiusse van tot 100 rson.
Evolusie
Die ligsterkteklas van sulke sterre word afgelei uit spektraallyne wat sensitief is vir die oppervlakswaartekrag van die ster: Die groter, helderder sterre val in klas I (superreuse), terwyl sterre wat ietwat minder uitgesit het en helderder is, in klas II of III val. Omdat hulle swaar sterre met 'n kort bestaan is, kom baie bloureuse in O-B-verbindings voor, wat 'n groot groep losweg verbonde jong sterre is.
NG gemeente Postmasburg
duimnael|links|230px|Die NG kerk op Postmasburg in sy oorspronklike vorm.
Pous Clemens XIV
Pontifikaat
Die konklaaf na die dood van Pous Clemens XIII het drie maande geduur en word oorheers deur die probleem van die Jesuïete wat deur die Bourbon-konings uit Portugal, Spanje en Frankryk verban is. Die kardinale uit die lande is teengestaan deur die Zelanti, 'n groep van kardinale wat die Jesuïte goed gesind was. Pous Clemens XIV is na die 185ste stemming verkies. Hy was nie biskop nie en op 28 Mei 1769 word hy biskop gewy en hy bestyg die troon op 4 Junie 1769.
646
Die jaar 646 was 'n gewone jaar wat volgens die Gregoriaanse kalender op 'n Donderdag begin het. Dit was die 46ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Christoffel Josephus Brand
Sir Christoffel Josephus Brand, (21 Junie 1797, Kaapstad – 19 Mei 1875, Kaapstad), was die eerste Speaker van die Kaapse parlement. Hy het regte studeer aan die Universiteit van Leiden, Nederland, waar hy in 1820 sy doktorsgraad verwerf met 'n tesis wat handel oor die betrekkinge tussen kolonies en die vaderland. Hy keer in 1821 terug na die Kaap, praktiseer as advokaat en gee lesings aan die Suid-Afrikaanse Kollege, voorloper van die Universiteit van Kaapstad sowel as SACS. Nadat hy na vore getree het tydens die Anti-Bandiete-beweging in 1849, help hy met die opstel van die grondwet van die Kaapkolonie en word in 1854 Speaker van die nuwe parlement, 'n amp wat hy beklee tot sy bedanking in 1874. Sy seun, sir J.H. Brand het president van die Oranje-Vrystaat geword.
Mercedes Ruehl
Mercedes Ruehl (gebore 28 Februarie 1948) is 'n Amerikaanse aktrise. Sy is bekend vir haar rolle in die rolprente Married to the Mob (1988), Big (1988), The Fisher King (1991), en Last Action Hero (1993).
Heks van Agnesi
Begin met 'n vaste sirkel, 'n punt O op die sirkel word gekies. Vir enige ander punt A op die sirkel, word die snylyn OA geteken. Die punt M is lynreg oorkant O. Die lyn OA sny die raaklyn M by die punt N. Die lyn parallel aan OM deur N, en die lyn loodreg tot OM deur A sny by P. Soos die punt A gevarieer is die pad wat P volg die heks.
Vergelykings
Veronderstel die punt O is die oorsprong, en dat M op die positiewe y-as is. Veronderstel die radius van die sirkel is a.
Laurens Meintjes
Laurens Schmitz Meintjes (Aberdeen, Kaapkolonie, 9 Junie 1868 – Potgietersrus, 30 Maart 1941) was 'n Suid-Afrikaanse fietsryer. Hy betree reeds op jeugdige ouderdom die fietsrytoneel deur menige (SA) titels te verower. Dit bereik 'n hoogtepunt met sy verowering van die 100 km-wêreldkampioenskapstitel tydens die World's Fair in Chicago in 1893. Hy het later nog 16 wêreldrekords opgestel.
Frank Sinatra
Buiten die Oscar-toekenning vir sy toneelspel in From Here to Eternity is hy ook genomineer vir 'n Oscar vir sy rol as hoofakteur in The Man with the Golden Arm (1955). Hy het ook in die musiekblyspele On the Town (1949), Guys and Dolls (1955), High Society (1956) en Pal Joey (1957) verskyn. In 1983 is hy die Kennedy Center Honors toegeken, 'n jaarlikse toekenning vir diegene in die uitvoerende kunste wat 'n lewenslange bydrae tot die Amerikaanse kultuur gemaak het. Ook die Presidential Medal of Freedom (1985) en die Congressional Gold Medal (1997) is aan hom toegeken, die twee hoogste toekennings wat deur die Kongres van die Verenigde State aan burgers toegeken word. Sinatra was ook die ontvanger van elk Grammy-toekennings, waaronder ook die Grammy Trustees-toekenning, die Grammy Legend-toekenning en die Grammy Lifetime Achievement-toekenning.
Kitty Carlisle
Kitty Carlisle (3 September 1910 – 17 April 2007) was 'n Amerikaanse aktrise. Sy was bekend vir haar rolle in die rolprente She Loves Me Not (1934), A Night at the Opera (1935), Hollywood Canteen (1944), en Radio Days (1987).
Francesca DeRosa
Francesca DeRosa is 'n Amerikaanse aktrise. Sy is bekend vir haar rolle in die rolprente Christmas with a Capital C (2011), Pirate's Code: The Adventures of Mickey Matson (2015), en The Adventures of Mickey Matson and the Copperhead Treasure (2016), en in die televisiereeks Without a Trace (2002).
Saint-Denis
Saint-Denis huisves die koninklike nekropolis van die plaaslike basiliek en was vroeër ook die setel van sy abdy. Die stad is 'n voormalige nywerheidsentrum in Parys se noordelike voorstadgordel, maar ondergaan tans 'n ekonomiese transformasie. Saint-Denis se inwoners is merendeels Moslem-immigrante uit voormalige Franse kolonies.
Die heilige Dionisius (Saint-Denis)
In die 5de eeu het die heilige Geneviève 'n kapel oor sy graf laat oprig wat vinnig tot 'n bedevaartsoord ontwikkel het. Hierdie kapel was die eenvoudige voorloper van latere kerkgeboue en die plaaslike klooster en tegelykertyd die bakermat van die huidige stad.
Saint-Denis as 'n geestelike sentrum
Die klooster het ook onder die Karolingiese heersers 'n beduidende godsdienstige sentrum gebly, en ook Karel Martel is hier ter ruste gelê. Onder die heerskappy van Karel die Grote is landgoedere dwarsoor Frankryk aan die abdy geskenk, terwyl Fulrad (omtrent 710-784), een van die leidende persoonlikhede aan Karel se hof, as ab benoem is.
Mzoli's
Die restaurant Mzoli's, wat naby Kaapstad Internasionale Lughawe lê, is in 2003 geopen met ondersteuning van die Development Bank of South Africa; dit het sedertdien gegroei tot 'n uithangplek vir die plaaslike gemeenskap sowel as toeriste.
Gereformeerde kerk Karasburg
Karasburg is vroeg in die 21ste eeu erg geraak deur die wegtrek van lidmate. Van sowat 50 belydende lede omstreeks 1997 het hulle afgeneem tot 15 in 2008 en 12 einde 2014. Nadat die gemeente dekades lank in kombinasie met Keetmanshoop was, het die gemeente oorgegaan tot ’n bedieningsooreenkoms met Upington.
Gereformeerde kerk Mariental
Die Gereformeerde kerk Mariental is ’n gemeente van die Gereformeerde Kerke in Namibië met sy setel op die dorp Mariental, maar die gemeentegrense sluit ook die dorpe Kalkrand, Maltahöhe, Stampriet en Gochas in. Die gemeente is in 1966 gestig, in dieselfde jaar as Karasburg, en dit is tans (2015) die elfde oudste Gereformeerde gemeente in die land.
'n Lidmaat het die oorspronklike kandelaar bokant die preekstoel gemaak van ’n Cobra-politoerblik wat met 'n hondeketting uit die dak vasgemaak is. Dis later vervang nadat dit ’n nuwe lidmaat gehinder het. Op die hoeksteen is die wapen van die Gereformeerde Kerk gegraveer asook die woorde van Psalm 24:10: “Wie is dan tog die Erekoning? Die Here van die leërskare — Hy is die Erekoning!” Agter die hoeksteen is in 'n houer dokumente vasgemessel met die name van die boukommissielede, die kontrakteur en gegewens van die geldinsamelinggeldsinsameling, asook die name van die kerkraadslede.
Robbie Hunter
Op 4 Maart 2012 wen Robbie die Suid-Afrikaanse padkampioen titel te Nelspruit. Hy neem weer deel aan die Tour de France in 2012 maar moes onttrek na 'n reeks ongelukke.
Mark Behr
Lewe en werk
Hierna doen hy sy verpligte militêre diensplig en doen diens as offisier in Angola. Nadat hy sy diensplig voltooi het, het hy nie genoeg geld om universiteit toe te gaan nie en werk vir ’n jaar as verkoper om geld te spaar. Vanaf 1985 sit hy sy studie aan die Universiteit van Stellenbosch voort. Hier raak hy as spioen vir die veiligheidspolisie (wat sy studie help betaal) vanaf 1986 tot 1989 aktief betrokke in die linkse politiek op kampus en word voorsitter van die linksgesinde National Union of South African Students (Nusas), terwyl hy ook as lid van die universiteit se studenteraad diens doen.
In 1989 haal hy hom groot gramskap van die universiteitsowerheid op die hals toe hy ’n groep Maties vir ’n gesprek met die ANC na Lusaka in Zambië neem. Daar is gevrees dat sy affiliasie met die Veiligheidspolisie bekendgemaak sou word, waarna teen die einde van 1989 ’n valse sluipmoordaanslag op sy lewe gereël word. Hy verlaat die universiteit hierna en bied sy dienste vir die ANC aan en werk ook vir die Institute for a Democratic Alternative for South Africa (IDASA) in die jare 1990 tot 1991. Hy is ook aanvanklik vir twee maande in ’n jaar lektor in politiek en Literatuur aan die Universiteit van Oslo in Noorweë en tree op as navorsingsgenoot en lektor vir die Instituut vir Vredestudie in Oslo.
Tesco
Die negentigerjare was vir Tesco ook 'n dekade van herposisionering. Nadat die groep se winkels deur klante tradisioneel as ondernemings in die laepryssegment waargeneem is, het Tesco nuwe produkreekse soos Tesco Value (in 1993) en Tesco Finest ingevoer om die behoeftes van verbruikers op alle inkomstevlakke te kan bevredig. Hierdie strategie was só suksesvol dat die aantal Tesco-winkels van 500 teen die middel van die 1990's tot meer as 2 500 vyftien jaar later gegroei het.
Kwagga
Hertelingsprojek
thumb|links|260px|Gewone sebras en sebras van die [[Kwaggaprojek in die Mokala Nasionale Park.]] Nadat die noue band tussen die kwagga en die bontsebra, of bontkwagga, ontdek is, het die Duitse natuurhistorikus Reinhold Rau die Kwaggaprojek in 1987 in Suid-Afrika begin om die kwagga terug te teel deur middel van ’n selektiewe teelproses met bontsebras wat tot dowwer strepe sou lei. Dié nuwe diere word "Rau-kwaggas" genoem, beide uit erkenning vir Rau se bydrae tot die projek en om die nuwe diere van die oorspronklike, uitgestorwe kwagga te onderskei.
Fins
Fins (suomi [ˈsuomi] of suomen kieli [ˈsuomen ˈkieli]) behoort tot die Oosseefinse tak van die Fins-Oegriese tale, wat een van die twee subfamilies van die Oeraalse tale verteenwoordig. Fins is nou verwant aan Estnies en verlangs aan Hongaars. Dit is naas Sweeds een van die twee amptelike tale van Finland met sowat 4,7 miljoen moedertaalsprekers (92 persent van die totale bevolking) en ook een van die ampstale van die Europese Unie. Fins is ook 'n amptelike minderheidstaal in Swede, waar dit deur sowat 300 000 inwoners gepraat word. Daar is ook klein Finstalige groepe in die Noord-Noorse streek Finnmark, in die Russiese Republiek van Karelië en in Estland.
Taalverwantskap
Fins behoort tot die Fins-Oegriese tale in die Oeraalse taalfamilie. Terwyl die meeste tale wat in Europa gepraat word tot die Indo-Europese taalfamilie behoort, sluit die Fins-Oegriese tale benewens Fins slegs die Estniese, Samiese en die Hongaarse tale in, sowel as 'n aantal tale wat in die Europese deel van Rusland en in Noord-Siberië gepraat word.
Vroeë geskiedenis
Die Oeraalse tale word deur taalkundiges tot 'n gemene Oeraalse oertaal teruggespoor wat later in die Samojeedse en die Fins-Oegriese oertale verdeel het. Later het laasgenoemde verder onderverdeel in die Fins-Permiese en die Oegriese oertale. Die Fins-Permiese oertaal het deur verdere ontwikkeling tot die vroegste oervorm van Oosseefins gelei waaruit die Samiese taal weer ontwikkel het.
Ontwikkeling van 'n skryftaal
In die Middeleeue het Finland deel gevorm van Katolieke Swede. Fins was 'n spreektaal, die saketaal was as gevolg van die invloed van die Hanseverbond Middelnederduits, die taal van administrasie was Sweeds, en godsdiensaktiwiteit is in Latyn bedryf, wat Finne met weinig geleentheid gelaat het om hulle moedertaal te gebruik behalwe in hulle daaglikse take.
Van boeretaal tot kultuurtaal
Die publikasie in 1835 deur Elias Lönnrot van die nasionale epiese verhaal Kalevala het bygedra tot die verhoging van die status van die Finse taal. Deur die bedrywighede van die Fennomane het 'n Finse letterkunde en pers ontstaan. Talle opgevoede Finne van die hoër stand, wie se moedertaal meestal Sweeds was, het bygedra tot die verdere ontwikkeling van die Finse taal. Teen die agtergrond is baie woorde geskep wat tot op daardie stadium nie in Fins bestaan het nie. In die nastreef van die Finse nasionalisme van die tyd is nuwe woorde byna sonder uitsondering nie deur leenwoorde geskep nie, maar as geheel en al nuwe woorde, dikwels deur variasies op ou Finse woorde.
Spelwyse en uitspraak
In Fins word die eerste lettergreep van 'n woord altyd beklemtoon. Verder word van die derde lettergreep af elke tweede lettergreep effens beklemtoon met die laaste lettergreep wat onbeklemtoon bly. Die lang vokale is onafhanklik van klem.
Asiatiese Suid-Afrikaners
Kaapkolonie
Die Nederlanders wat nedersettings in die Kaap van Goeie Hoop gestig het, het slawe van Indië (hoofsaaklik van die Bengale) bekom. Dit is welbekend dat die Nederlanders 'n goeie verhouding met die Moslem-regeerders van Indië gehad het. Baie lede van hierdie slaafbevolking is later as Kleurlinge en Kaapse Maleiers geklassifiseer. Dis ook moontlik dat party van die blanke Afrikaners ook van Bengaalse afkoms is – Die voormalige staatspresident van Suid-Afrika, Frederik Willem de Klerk, het selfs verklaar dat hy 'n Bengaalse voorouer met die naam Diana van Bengale gehad het.
Huldige toestand
Baie Indiërs het 'n belangrike rol in die stryd teen apartheid gespeel en beklee deesdae invloedryke poste in die regerende African National Congress-party. Amichand Rajbansi, die politikus wat die Indiërbevolking in die P. W. Botha-administrasie se driekamerparlement verteenwoordig het, het die Minority Front gestig. Maar na Rajbansi se afsterwe het sy party se ondersteuners vinnig gekwyn.
Okahandja
Geografie en ekonomie
Die Von Bachdam is net buite Okahandja geleë. Dit lewer die meeste van die water aan Windhoek.
Fins
Voornaamwoorde
Betreklike voornaamwoorde kan alleen of as attribuut gebruik word. Die onderskeid tussen mense en voorwerpe in die derde persoon word deur die keuse tussen die persoonlike en betreklike voornaamwoord gemaak.
Lydende vorm
Anders as in Afrikaans en die meeste ander Indo-Europese tale behels die Finse lydende vorm (of passiewe vorm) nie die omkeer van die bedrywende vorm (of aktiewe vorm) nie. Dit is eerder 'n onpersoonlike vorm wat ooreenkom met die Afrikaanse gebruik van mens om nie na 'n spesifieke persoon te verwys nie. Dit verwys na 'n handeling sonder om die persoon wat dit uitvoer, te noem. Die lydende vorm kan as 'n soort "vierde persoon" gesien word.
Infinitief
Die werkwoordelike selfstandige naamwoord word met die agtervoegsel -minen gevorm en kan in alle naamvalle verbuig word. Dit kom ooreen met die Afrikaanse gebruik van 'n infinitief in 'n sin soos "om te praat is om nie te luister nie" waar die infinitief "om te praat" twee keer as selfstandige naamwoord optree.
Deelwoorde
In Fins is daar vier deelwoorde. Dit kom in twee tye voor (teenwoordige tyd byvoorbeeld gelyktydig en voltooide teenwoordige tyd byvoorbeeld voortydig) asook in die bedrywende en lydende vorm. Daarbenewens bestaan daar 'n agentdeelwoord wat die lydende verlede deelwoord vervang as die agent (die handelende persoon) genoem word.
Vrae
Daar is twee hoofmaniere om 'n vraag te vorm in Fins: deur 'n spesifieke vraagwoord of deur die agtervoegsel '-ko/kö' aan een van die woorde in 'n sin te las. 'n Vraagwoord word aan die begin van 'n sin geplaas en 'n woord met die vraagagtervoegsel word ook na die posisie geskuif. In ja/nee-vrae staan die werkwoord aan die begin van die sin en word dit met die vraagagtervoegsel -ko/-kö aangepas. As die vraag op 'n ander woord gefokus is, staan die woord saam met die vraagagtervoegsel aan die begin van die sin. Vraagwoorde word egter nooit saam met die vraagagtervoegsel gebruik nie. Vrae kon ook retories wees.
Woordvorming
Deur werkwoordagtervoegsels kan talle betekenisnuanses uitgedruk word, byvoorbeeld: nauraa ("lag"), naurahtaa ("aflag"), naureskella ("vir homself lag"), naurattaa ("laat lag").
Neologismes
In Fins word eiewoorde oor die algemeen bo vreemde woorde verkies. Woorde vir nuwe begrippe word dikwels volgens die patroon van die bestaande woordeskat geskep (byvoorbeeld: tietokone, letterlik "kennismasjien" = "rekenaar", puhelin van puhua (praat) = "telefoon"). 'n Nasionale kommissie (Kielitoimisto), wat verantwoordelik is vir riglyne aangaande nuwe vreemde begrippe in Fins, en die media is daadwerklik betrokke by die skepping van nuwe woorde. Hierdie neologimes word algemeen aanvaar. Onafhanklike Finse neologismes wat gevorm word deur direkte fonetiese oorname van woorde uit vreemde tale raak deesdae soms ingeburger en eerder gebruik (byvoorbeeld skanneri vir aftaster van die Engelse scanner in plaas van die aanbevole kuvanlukija).
Jef Geeraerts
Jozef Adriaan Anna Geeraerts (23 Februarie 1930 - 11 Mei 2015), beter bekend as Jef Geeraerts, was 'n Belgiese skrywer.
Slaptjips
Metode
Slaptjips wat slegs eenkeer diepgebraai word, is dikwels nie gaar aan die binnekant nie of kry 'n donker kors. Indien 'n te groot hoeveelheid slaptjips op een keer gebraai word, koel die olie in die pot sterk af, en die aartappels suig baie olie op aangesien daar geen beskermende korslaag kan vorm nie. Voordat hulle bedien word, word die slaptjips gedreineer van olie en gesout.
Gladiolus bullatus
Gladiolus bullatus is 'n meerjarige plant en geofiet wat tot die genus Gladiolus behoort en deel van die fynbos vorm. Die plant is endemies aan die Wes-Kaap en kom in die sandsteen hellings tussen Hermanus en Bredasdorp voor.
Pasta
Dit is ’n noedel wat van ongegiste deeg van durumkoringmeel, gemeng met water of eiers, gemaak en in verskillende vorms vervaardig word. Dit word gekook of gebak. Meel van ander soorte graan kan ook gebruik word. Pastas kan breedweg in twee soorte verdeel word: gedroog (pasta secca) en vars (pasta fresca).
Geregte
Tamatiesous is ook gewild in Suid-Italië, waar dit ontstaan het. Hier word komplekser geregte gemaak soos met vars vrugte, olywe, kappertjies of seekos. Soorte sluit in puttanesca, pasta alla norma (tamaties, eiervrug en vars of gebakte kaas), pasta con le sarde (vars sardyne, dennepitte, vinkel en olyfolie), spaghetti aglio, olio e peperoncino (letterlik met knoffel, olyfolie en brandrissies).
Internasionale aanpassings
In Swede word spaghetti tradisioneel voorgesit saam met köttfärssås (’n bolognesesous): maalvleis in ’n dik tamatiesous.
Kaalwangkatlagter
Voorkoms
Die voël is hoofsaaklik wit, die rug is bruin, die agternek is rooibruin en die vlerke is bruin.
Gereformeerde kerk Keetmanshoop
Die Gereformeerde kerk Keetmanshoop is ’n gemeente van die Gereformeerde Kerk in die suide van Namibië met sy middelpunt op die dorp Keetmanshoop, maar die gemeentegrense sluit ook die dorpies Aroab, Aus, Bethanie, Koës, Lüderitz en Rosh Pinah in. Omdat die gemeente in kombinasie met Mariental is, is ds. Johan Dunn, Keetmanshoop se huidige (2017) leraar, ook verantwoordelik vir die bediening van lidmate op Mariental, Kalkrand, Maltahöhe, Stampriet en Gochas. Saam met Keetmanshoop vorm dit 'n reusegebied, nagenoeg so groot soos die Verenigde Koninkryk. Die afstand van Lüderitz na Stampriet is byvoorbeeld meer as 500 km en selfs net tussen die twee hoofdorpe, Keetmanshoop en Mariental, is dit 230 km.
Stigting
duimnael|links|280px|Die vorige kerk, nou (2017) 'n pakhuis, was in gebruik deur die Gereformeerdes hier van 1951 tot 2001.
Die Gereformeerde kerk Keetmanshoop is in 1936 as slegs die vyfde Gereformeerde kerk in Suidwes-Afrika gestig nadat die eerste drie, Gobabis, Outjo en Aranos, almal kort ná mekaar in 1930 tot stand gekom het vanweë die repatriasie van amper 2 000 Angola-Afrikaners, meestal Gereformeerde lidmate, tussen 1928 en 1930. Die Gereformeerde kerk Bitterwater in die distrik Windhoek is in 1935 gestig, maar het in 1964 ontbind sodat Keetmanshoop sedertdien die vierde oudste Gereformeerde kerk in die land is. Keetmanshoop se stigting was die eerste wat nie regstreeks uit die repatriasie voortgespruit het nie, want die meeste lidmate was intrekkers uit die Kaapprovinsie en Transvaal wat hulle in die omgewing van Keetmanshoop, Mariental en Karasburg gevestig het.
Ontugwet
Die Ontugwet en die verbod op gemengde huwelike was van die eerste apartheidswette wat afgeskaf is, reeds in 1985 deur president P.W. Botha.
Dorade
Identifikasie
Die vis het lang, diep lyf en is die grootste agter die kop. Die lyf loop geleidelik taps na agter tot by die stertvin. Die dorsalevin is lank met tussen 58 tot 66 stekels en die analevin is ook lank. Die vis het 'n groen lyf met metaalblou aan die bokant. Dit word goudkleurig na onder met verskeie kolle op. Sy kleur verander vinnig nadat dit dood is.
Andorra
20ste eeu
Andorra verklaar oorlog teen die Duitse Keiserryk tydens die Eerste Wêreldoorlog, maar neem egter nie deel aan die gevegte nie. Die prinsdom bly in 'n toestand van oorlog tot 1939 aangesien hy nooit ingesluit was by die Verdrag van Versailles nie.
Politiek
Helfte word verkies in gelyke getalle vanuit elk van die sewe administratiewe gemeentes en die ander helfte van die raadslede word verkies vanuit 'n enkele nasionale kiesafdeling. Vyftien dae na die verkiesing vind die raadslede se inhuldiging plaas. Gedurende die geleentheid word die Algemene adviseur wat aan hoof van die Algemene raadsvergadering staan en die Algemene sub-adviseur, sy assistent, verkies. Agt dae later kom die raadsvergadering weer byeen. Tydens die geleentheid word die Staatshoof, die eerste minister, verkies vanuit die raadslede.
Justisie en strafreg
Die magistrate en regters word deur die Hooggeregshof aangestel, en so ook die president van die Strafregtelike hof. Die Hooggeregshof stel ook die lede van die Kantoor van die Prokureur-Generaal aan. Die Konstitusionele hof is daarvoor verantwoordelik om die grondwet te vertolk en alle versoeke om appèl wat indruis teen die grondwet en ander verdrae, te hersien. Dit bestaan uit vier regters, een elk gekies deur die prinse en twee deur die Algemene raadsvergadering. Hulle beklee 'n agt-jaar termyn. Die hof is onder leierskap van die een van die regters en word elke twee jaar afgelos, sodat elke regter op een stadium die leisels dra.
Brandweer
Die brandweerdienste handhaaf voltydse dekking met 5 brandspanne op diens ter enige tyd – twee by die hoofkwartiere in Santa Coloma en een span by elk van die ander drie brandweerstasies.
Klimaat
Andorra het 'n Alpynse en kontinentale klimaat. Sy hoër ligging beteken dat daar gemiddeld meer sneeu val in die winter, humiditeit laer is en dat dit effens koeler is in die somer. Daar is gemiddeld 300 dae per jaar sonskyn.
Ekonomie
Toerisme, die steunpilaar van Andorra se klein maar vooruitstrewende ekonomie is verantwoordelik vir rofweg 80% van die BBP. 'n Geskatte 10,2 miljoen toeriste besoek die land jaarliks, gelok deur Andorra se belastingvrye status en die somer- en winteroorde. Andorra se relatiewe voordeel het onlangs begin verweer na die aangrensende Frankryk en Spanje hul ekonomieë oop gemaak het, en nou 'n wyer beskikbaarheid van goedere lewer, asook laer tariewe.
Godsdiens
Die Andorrese bevolking is oorwegend (90%) Rooms-Katoliek. Hulle beskermheilige is Onse dame van Meritxell. Hoewel dit nie 'n amptelike staatsgodsdiens is nie, erken die grondwet 'n spesiale verhouding met die Katolieke kerk en bied sekere spesiale voorregte aan daardie groep. Die Moslemgemeenskap bestaan hoofsaaklik uit immigrante vanaf Noord-Afrika. Ander Christelike denominasies sluit die Anglikaanse kerk, die Herverenigingskerk, die Nuwe Apostoliese Kerk, die Kerk van Jesus Christus van die Heiliges van die Laaste Dae en die Jehovasgetuies in. Daar is 'n klein gemeenskap van Hindoes en Baha’is. Rofweg 100 Jode bly in Andorra.
Virtuele Studiessentrum
Die geografiese kompleksiteit van die land, asook die klein getalle studente, belemmer die Universiteit van Andorra om 'n volledige akademiese program te ontwikkel, en dit dien hoofsaaklik as 'n sentrum vir virtuele studies, gekoppel aan Spaanse en Franse universiteite. Die Virtuele Studiessentrum (Centre d’Estudis Virtuals) by die Universiteit bied ongeveer 20 graadkursusse op voor- en nagraadse vlak aan in onder andere toerisme, regte, Katalaanse filologie, geesteswetenskappe, sielkunde, politieke wetenskappe, oudiovisuele kommunikasie, telekommunikasie ingenieurswese en Oos-Asiatiese studies. Die sentrum bied ook verskeie nagraadse programme aan en volgehoue-onderrig kursusse vir beroepslui.
Vervoer
Andorra het 'n paaienetwerk van, waarvan ongestraat is. Die twee vernaamste paaie uit Andorra la Vella is die CG-1 na die Spaanse grens en die CG-2 na die Franse grens via die Envalira-tonnel naby El Pas de la Casa. Busdienste bedien al die stedelike gebiede en heelwat van die plattelandse gemeenskappe, met dienste op die meeste hoofroetes elke halfuur of meer gereeld tydens spitsverkeer. Daar is gereelde langafstand busdienste vanaf Andorra na Barcelona en Toulouse. Busdienste word meestal gelewer deur privaatmaatskappye, maar sommige plaaslike dienste word deur die staat bestuur.
Media en telekommunikasie
In Andorra word selfoon-, landlyn- en internetdienste eksklusief deur die Andorrese nasionale telekommunikasiemaatskappy, SOM, ook bekend as Servei de Telecomunicacions d'Andorra (STA) verskaf. Dieselfde maatskappy bestuur ook die tegniese infrastruktuur vir die nasionale uitsaaier van digitale televisie en radio.
Sport
Andorra is bekend vir die beoefening van wintersport en ook rolhokkie. Andorra neem gewoonlik deel aan die CERH Euro-kampioenskappe en die FIRS Rolhokkiewêreldbeker. Beide rolhokkie en rugby word in Andorra as nasionale sportsoorte beskou.
Rugby is 'n tradisionele sport in Andorra en word veral deur dié sport se gewildheid in Suid-Frankryk beïnvloed. Die Andorrese nasionale rugbyspan, met die bynaam Els Isards, neem op internasionale vlak aan rugby en sewesrugby deel. VPC Andorra XV is 'n rugbyspan uit Andorra la Vella wat in die Franse kampioenskap speel.
In 2012 het Andorra sy eerste nasionale krieketspan op die been gebring en 'n tuiswedstryd gespeel teen die Dutch Fellowship of Fairly Odd Places Cricket Club. Die eerste wedstryd gespeel in die geskiedenis van Andorra op 'n hoogte van 1300 meter. FFOP CC eindig met 187 lopies vir vyf paaltjies terwyl die Andorra XI almal uit is op 105 lopies. Andorra XI het vermeld dat hulle graag die spel sal wil aanhou speel, tuis en weg. Krieketklubs in die suide van Frankryk mag dalk uitgedaag word.
Witkatlagter
Die Witkatlagter (Turdoides bicolor) is 'n endemiese standvoël wat voorkom in sentraal en noordoos Namibië, Botswana, suidwes Zimbabwe en noordwes Suid-Afrika. In Engels staan die voël bekend as South pied babbler.
Gereformeerde kerk Windhoek-Suid
duimnael|links|270px|Die vooraansig van die meerdoelige Deo Gloria-sentrum by Schlettweinstraat 64, Pionierspark.
Koningmakriel
Die koningmakriel of katonkel (Scomberomorus commerson) is 'n vis wat aan die suid- en ooskus van Suid-Afrika en Mosambiek voorkom. Die vis is lenig met vele donker dwarsstrepe op die sye. Dit het skerp driehoekige tande. Dit kan tot 2 m lank word en weeg dan 46 kg. Dit is 'n gewilde sportvis en kom aflandig by riwwe voor. In Engels staan die vis bekend as die Couta of King mackerel.
Wisconsin
Groot getalle Duitse, Skandinawiese en Poolse setlaars, wat hulle vervolgens hier gevestig het, het liberale gedagtes saamgebring. Omtrent 1900 het Wisconsin die bakermat van Amerika se Progressiewe Beweging geword en 'n leidende rol ten opsigte van sy sosiale hervormings gespeel. Die deelstaat het in die VSA die voortou geneem met die instelling van arbeidswetgewing ten opsigte van vroulike werknemers en die regulering van kinderarbeid, asook maatskaplike bystand aan bejaardes, gestremdes en werkloses.
Vandag maak Wisconsin se melkboerderye met meer as vyf miljoen melkkoeie van die deelstaat een van die belangrikste suiwelprodusente in die VSA wat veral groot hoeveelhede melk, botter en kaas oplewer en derhalwe die bynaam Dairyland gekry het. Sy belangrikste nywerhede is langs die Groot Mere gekonsentreer. Wisconsin se seehawens hanteer 'n groot deel van die Groot Mere se binnelandse vragvervoer.
Gereformeerde kerk Windhoek
Aanvanklik het die lidmate op Windhoek op verskeie plekke eredienste gehou, onder meer in huise en sale. In 1952 het die gemeente eindelik sy eie kerkgebou opgerig. Omdat dié hoekige gebou met sy plat dak se buitemure plek-plek enkelstene vertoon wat uitstaan en dit nie geverf was soos die mure nie, het die gebou die bynaam Rosyntjiebroodkerk gekry.
Mantis
'n Mantis (ook bekend as 'n bidsprinkaan, hottentotsgot, of hotnotsgot) is 'n insek wat tot die orde Mantodea behoort. Daar is ongeveer 2 200 verskillende spesies, versprei oor nege families. Hierdie insekte word dwarsoor die wêreld in matige en tropiese habitatte aangetref.
Hidried
Gebruike
Hidriede het 'n verskeidenheid toepassings, insluitend:
Bosfonteinrivier
Die Bosfonteinrivier is 'n rivier wat in die Tuinroete van Suid-Afrika vloei. Dit sluit noord van Plettenbergbaai by die Bietourivier aan.